CELEX: 32020D1277
Language: hr
Date: 2020-09-09 00:00:00
Title: Provedbena odluka Vijeća (EU) 2020/1277 od 9. rujna 2020. o izmjeni Provedbene odluke 2013/680/EU kojom se Kraljevini Danskoj i Kraljevini Švedskoj odobrava produljenje primjene posebne mjere odstupanja od članaka 168., 169., 170. i 171. Direktive 2006/112/EZ o zajedničkom sustavu poreza na dodanu vrijednost

14.9.2020   
               
               
                  HR
               
               
                  Službeni list Europske unije
               
               
                  L 300/35
               
            
         PROVEDBENA ODLUKA VIJEĆA (EU) 2020/1277
         od 9. rujna 2020.
         o izmjeni Provedbene odluke 2013/680/EU kojom se Kraljevini Danskoj i Kraljevini Švedskoj odobrava produljenje primjene posebne mjere odstupanja od članaka 168., 169., 170. i 171. Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
         uzimajući u obzir prijedlog Europske komisije,
         budući da:
         
                     (1)
                  
                  
                     Pismima evidentiranima u Komisiji 20. veljače 2020. Danska i Švedska zatražile su odobrenje produljenja primjene posebne mjere odstupanja od članaka 168., 169., 170. i 171. Direktive 2006/112/EZ kojima se od poreznih obveznika zahtijeva da svoje pravo odbitka ili povrata poreza na dodanu vrijednost (PDV) ostvaruju u državi članici u kojoj je on plaćen.
                  
               
                     (2)
                  
                  
                     U skladu s člankom 395. stavkom 2. drugim podstavkom Direktive 2006/112/EZ Komisija je pismom od 2. travnja 2020. zahtjeve Danske i Švedske proslijedila ostalim državama članicama. Pismom od 3. travnja 2020. Komisija je obavijestila Dansku i Švedsku da ima sve informacije potrebne za procjenu zahtjevâ.
                  
               
                     (3)
                  
                  
                     Ti se zahtjevi za odstupanje odnose na povrat PDV-a plaćenog na cestarinu za korištenje stalne poveznice Öresund između Danske i Švedske. U skladu s pravilima o PDV-u o mjestu isporuke usluga povezanih s nepokretnom imovinom, dio PDV-a na cestarine za stalnu poveznicu Öresund trebao bi se plaćati Danskoj, a dio Švedskoj.
                  
               
                     (4)
                  
                  
                     Odlukom Vijeća 2000/91/EZ (2), odstupajući od zahtjeva da porezni obveznici ostvaruju svoje pravo odbitka ili povrata PDV-a u državi članici u kojoj je on plaćen, Danskoj i Švedskoj bila je do 31. prosinca 2002. odobrena primjena posebne mjere kojom je poreznim obveznicima omogućen povrat PDV-a od jedne uprave. To je odobrenje naknadno produljeno Odlukom Vijeća 2003/65/EZ (3) do 31. prosinca 2006., a Odlukom Vijeća 2007/132/EZ (4) do 31. prosinca 2013. Provedbenom odlukom Vijeća 2013/680/EU (5) Danskoj i Švedskoj odobrena je primjena posebne mjere odstupanja od članaka 168., 169., 170. i 171. Direktive 2006/112/EZ od 1. siječnja 2014. do 31. prosinca 2020.
                  
               
                     (5)
                  
                  
                     Pravno i činjenično stanje kojim je opravdano odstupanje nije se promijenilo te i dalje postoji. Stoga bi Danskoj i Švedskoj trebalo odobriti primjenu posebne mjere za dodatno ograničeno razdoblje.
                  
               
                     (6)
                  
                  
                     Primjena posebne mjere nema negativnih učinaka na vlastita sredstva Unije koja proizlaze iz PDV-a.
                  
               
                     (7)
                  
                  
                     Provedbenu odluku 2013/680/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            U članku 2. Provedbene odluke 2013/680/EU datum „31. prosinca 2020.” zamjenjuje se datumom „31. prosinca 2027.”.
         
         
            Članak 2.
            Ova Odluka proizvodi učinke od dana priopćenja.
         
         
            Članak 3.
            Ova je Odluka upućena Kraljevini Danskoj i Kraljevini Švedskoj.
         
         
            Sastavljeno u Bruxellesu 9. rujna 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  SL L 347, 11.12.2006., str. 1.
         
         
            (2)  Odluka Vijeća 2000/91/EZ od 24. siječnja 2000. kojom se Kraljevini Danskoj i Kraljevini Švedskoj odobrava primjena posebne mjere odstupanja od članka 17. Šeste direktive Vijeća (77/338/EEZ) o usklađivanju zakonodavstava država članica koja se odnose na poreze na promet (SL L 28, 3.2.2000., str. 38.).
         
            (3)  Odluka Vijeća 2003/65/EZ od 21. siječnja 2003. o produljenju primjene Odluke 2000/91/EZ kojom se Kraljevini Danskoj i Kraljevini Švedskoj odobrava primjena mjere odstupanja od članka 17. Šeste direktive Vijeća 77/388/EEZ o usklađivanju zakonodavstava država članica koja se odnose na poreze na promet (SL L 25, 30.1.2003., str. 40.).
         
            (4)  Odluka Vijeća 2007/132/EZ od 30. siječnja 2007. o produljenju primjene Odluke 2000/91/EZ kojom se Kraljevini Danskoj i Kraljevini Švedskoj odobrava primjena mjere odstupanja od članka 17. Šeste direktive Vijeća (77/388/EEZ) o usklađivanju zakonodavstava država članica koja se odnose na poreze na promet (SL L 57, 24.2.2007., str. 10.).
         
            (5)  Provedbena odluka Vijeća 2013/680/EU od 15. studenoga 2013. kojom se Kraljevini Danskoj i Kraljevini Švedskoj odobrava produljenje primjene posebne mjere odstupanja od članaka 168., 169., 170. i 171. Direktive 2006/112/EZ o zajedničkom sustavu poreza na dodanu vrijednost (SL L 316, 27.11.2013., str. 39).